CELEX: 62021CN0788
Language: bg
Date: 2021-12-17 00:00:00
Title: Дело C-788/21: Преюдициално запитване от Retten i Esbjerg (Дания), постъпило на 17 декември 2021 г. — Skatteministeriet Departementet/Global Gravity ApS

7.3.2022   
            
            
               BG
            
            
               Официален вестник на Европейския съюз
            
            
               C 109/17
            
         
      Преюдициално запитване от Retten i Esbjerg (Дания), постъпило на 17 декември 2021 г. — Skatteministeriet Departementet/Global Gravity ApS
      (Дело C-788/21)
      (2022/C 109/24)
      Език на производството: датски
      
         Запитваща юрисдикция
      
      Retten i Esbjerg
      
         Страни в главното производство
      
      
         Жалбоподател: Skatteministeriet Departementet
      
         Ответник: Global Gravity ApS
      
         Преюдициални въпроси
      
      
                  1)
               
               Какви критерии трябва да се прилагат, за да се определи дали даден артикул представлява контейнер по подпозиция 8609 00 9000 от Комбинираната номенклатура на Общата митническа тарифа, както е посочена в приложение I към Регламент за изпълнение (ЕС) № 1001/2013 (1) на Комисията от 4 октомври 2013 година за изменение на приложение I към Регламент (ЕИО) № 2658/87 (2) на Съвета относно тарифната и статистическа номенклатура и Общата митническа тарифа, и по-конкретно:
                              а)
                           
                           
                              може ли тези критерии, взети поотделно, да доведат до класирането на даден артикул като контейнер;
                           
                        
                              б)
                           
                           
                              за да се определи дали даден артикул следва да се класира като контейнер, трябва ли да се направи цялостна оценка на критериите, така че изпълнението на няколко — но не на всички — критерии да води до класиране на артикула като контейнер;
                              или
                           
                        
                              в)
                           
                           
                              трябва всички критерии да бъдат изпълнени кумулативно, за да може даден артикул да бъде класиран като контейнер?
                           
                        
            
                  2)
               
               
                  Следва ли терминът „контейнер“ в подпозиция 8609 00 9000 от Комбинираната номенклатура на Общата митническа тарифа, в редакцията, посочена в приложение I към Регламент за изпълнение (ЕС) № 1001/2013 на Комисията от 4 октомври 2013 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа, да се тълкува в смисъл, че обхваща артикул, който представлява система за транспортиране на тръби, състояща се от няколко алуминиеви носещи профила, всеки от които е с по два стоманени опорни пръта и с по два болта М20, използвани за закрепване на носещите профили. Тръбите се поставят върху носещите профили. Добавя се нов комплект носещи профили, след което върху тях се полагат тръби и така нататък, докато се опакова желаното количество тръби. Накрая винаги се поставя комплект носещи профили. След като тръбите бъдат опаковани в носещите профили, към опорните пръти се прикрепят стоманени вериги през всеки от четирите ъгъла (чрез прорези в опорните пръти) и артикулът е готов за натоварване с кран или с мотокар, ако транспортирането се извършва по суша.
               
            
         (1)  Регламент (ЕС) № 1001/2013 на Комисията от 4 октомври 2013 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (OВ L 290, 2013 г., стp. 1).
      
         (2)  OВ L 256, 1987 г., стp. 1, Специално издание на български език, 2007 г., глава 2, том 4, стр. 3.